
ОБЩИНСКИ СЪВЕТ -  ВРАЦА 
ПРЕДЛОЖЕНИЕ

От Петя Долапчиева
За Кмет на Община Враца

/Заповед №1273/09.10.2026 г./
Относно: Даване на съгласие за отдаване под наем, без търг или конкурс, на недвижим имот, представляващ част от самостоятелен обект в сграда с идентификатор 12259.1020.198.1.2 по Кадастралната карта и кадастралните регистри на гр. Враца, на Сдружение „Търговско – промишлена палата – Враца“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Община Враца е собственик на недвижим имот, представляващ самостоятелен обект в сграда с идентификатор 12259.1020.198.1.2 по Кадастралната карта и кадастралните регистри на гр. Враца, с площ 318 кв. м, актуван с Акт за частна общинска собственост № 576/ 02.02.2004 г. Имотът представлява обособена част от втори етаж в сграда „Културен дом“, находяща се на пл. „Христо Ботев“, гр. Враца.

Съгласно Договор от 03.10.2016 г., сключен между Община Враца и Сдружение „Търговско – промишлена палата – Враца“, ЕИК 000194046, част от гореописания самостоятелен обект – зала и две стаи, с обща площ 210 кв. м, съгласно схема, ведно с прилежащи общи части – коридор и фоайе, е предоставена за възмездно ползване под наем за срок от 10 години.

Поради изтичане срока на договора, в Община Враца е постъпило писмо с вх. № 9100-939/17.08.2026 г. от Илиана Филипова – Председател на УС на Сдружение „Търговско – промишлена палата – Враца“, с искане след изтичане на действащия договор имотът да бъде предоставен отново под наем на Сдружението, без търг или конкурс, за нов срок от 10 години.

Сдружение „Търговско – промишлена палата – Враца“, ЕИК 000194046 е юридическо лице с нестопанска цел, извършващо дейност в обществена полза. Същото използва помещенията като трайно установено място за работа с предприятия, работодатели, предприемачи, граждани и партньорски организации. В залата се провеждат конференции, обучения, семинари, информационни срещи, консултации и други инициативи, насочени към развитието на местната икономика, повишаване качеството и конкурентоспособността на предприятията и насърчаване на предприемачеството. Продължаването на ползването на същия имот гарантира приемственост и избягва прекъсване на вече изградени услуги и работни процеси. 

През периода на наемното правоотношение Сдружение „Търговско – промишлена палата – Враца“ е извършило със собствени и привлечени средства ремонтно-възстановителни и организационни дейности, обзавело и оборудвало е конферентната зала и прилежащите помещения за съвременните нужди на бизнеса и осъществяваната дейност. Помещенията са поддържани, подобрявани и използвани по предназначение. 

Дейността на Сдружението включва многогодишни европейски и национални проекти, партньорства и инициативи, които изискват предварително планиране на работната среда, техническа обезпеченост, стабилност и устойчивост на постигнатите резултати. Предоставянето на имота за нов срок от 10 години ще осигури необходимата устойчивост за планиране, поддържане и надграждане на съществуващата инфраструктура, както и приемственост при реализирането на дългосрочни инициативи и проекти. 
Предвид гореизложеното и на основание чл. 14, ал. 1 и ал. 6 от Закона за общинската собственост, и чл. 21 от Наредбата за реда за придобиване, управление и разпореждане с общинско имущество, предлагам на Общински съвет – Враца да вземе решение за предоставяне под наем на недвижим имот, представляващ на част от самостоятелен обект в сграда с идентификатор 12259.1020.198.1.2 по КККР на гр. Враца – зала и две стаи, с обща площ 210 кв. м, съгласно схема, ведно с прилежащите общи части – коридор и фоайе, без търг или конкурс, с месечен наем 386,40 евро (триста осемдесет и шест евро и четиридесет евроцента), определен съгласно Приложение №1 към Наредбата за реда за придобиване, управление и разпореждане с общинско имущество – Тарифа за определяне на началния размер на месечния наем за 1 кв. м. при предоставяне на помещения, терени и места – за дейност в обществена полза, осъществявана от юридически лица с нестопанска цел, на Сдружение „Търговско – промишлена палата – Враца“, за срок от 10 (десет) години.
При изменение на Наредбата за реда за придобиване, управление и разпореждане с общинско имущество, водещо до промяна в размера или начина на определяне на наемните цени, месечната наемна цена по договора подлежи на актуализация в съответствие с новоприетите разпоредби и приложимите размери, считано от датата на влизането им в сила.

Приложение:
1. Писмо вх. № 9100-939/17.08.2026 г. от Илиана Филипова – Председател на УС на Сдружение „Търговско – промишлена палата – Враца“; 

2. Договор от 03.10.2016 г.; 

3. Акт за частна общинска собственост № 576/02.02.2004 г.; 

4. Схема на самостоятелен обект в сграда. 

Вносител:
Петя Долапчиева
За Кмет на Община Враца

/Заповед №1273/09.10.2026 г./
Изготвил:

Цветелина Монджоловска

Гл.експерт ОС

Съгласували:

Цветан Стойчков: 

Зам.-кмет УТ и ОП

Палмира Бенчева
Гл.юрисконсулт

Петя Велкова 

Директор дирекция ОС
Проект! 
О Б Щ И Н С К И  СЪ В Е Т -  В Р А Ц А

Р Е Ш Е Н И Е

№…………………

от………………....
Относно: Даване на съгласие за отдаване под наем, без търг или конкурс, на недвижим имот, представляващ част от самостоятелен обект в сграда с идентификатор 12259.1020.198.1.2 по Кадастралната карта и кадастралните регистри на гр. Враца, на Сдружение „Търговско – промишлена палата – Враца“
ОБЩИНСКИ СЪВЕТ

На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 14, ал. 1 и ал. 6 от Закона за общинската собственост, и чл. 21 от Наредбата за реда за придобиване, управление и разпореждане с общинско имущество, и при мотиви изложени в Предложението 
РЕШИ:
1. Дава съгласие за отдаване под наем, без търг или конкурс, на част от недвижим имот, представляващ самостоятелен обект в сграда с идентификатор 12259.1020.198.1.2 по Кадастралната карта и кадастралните регистри на гр. Враца - зала и две стаи, с обща площ 210 кв. м, съгласно схема, ведно с прилежащи общи части – коридор и фоайе, актуван с Акт за частна общинска собственост № 576/02.02.2004 г., находящ се на втори етаж в сграда „Културен дом“, на пл. „Христо Ботев“, гр. Враца, с месечен наем в размер на 386,40 евро (триста осемдесет и шест евро и четиридесет евроцента), определен съгласно Приложение № 1 към Наредбата за реда за придобиване, управление и разпореждане с общинско имущество – Тарифа за определяне на началния размер на месечния наем за 1 кв. м при предоставяне на помещения, терени и места – за дейност в обществена полза, осъществявана от юридически лица с нестопанска цел.

2. Имотът по т. 1 да се отдаде под наем за нуждите на Сдружение „Търговско – промишлена палата – Враца“, ЕИК 000194046, за срок от 10 (десет) години.
3. Възлага на Кмета на Община Враца да извърши необходимите действия по изпълнение на настоящото решение.

